aishwarya rai birthday special: Happy Birthday Aishwarya Rai: ராஜமாதா ரஜினிக்கு சொன்னது ஐஸ்வர்யா ராய்க்கும் பொருந்தும் - aishwarya rai celebrates her 46th birthday | Samayam Tamil
aishwarya rai celebrates her 46th birthday
Samayam Tamil | Updated: 01 Nov 2019, 12:04:00 PM
எத்தனை வயசானாலும் உன் ஸ்டைலும் அழகும், இன்னும் குறையல, என்று ரஜினியை பார்த்து ரம்யா கிருஷ்ணன் பேசிய வசனம் யாருக்கு பொருந்துதோ, இல்லையோ ஐஸ்வர்யா ராய்க்கு நன்றாகவே பொருந்தும். வயது அதிகரிக்க அதிகரிக்க தான் ஐஸ்வர்யா ராயின் அழகு கூடிக் கொண்டே போகிறது.
இந்த நிலையில் ஐஸ்வர்யா ராய் இன்று தனது 46வது பிறந்தநாளை கொண்டாடுகிறார். அவர் தனது கணவர், மகளுடன் ரோமில் பிறந்தநாளை கொண்டாடுகிறார். இதையொட்டி திரையுலக பிரபலங்களும், ரசிகர்களும் அவருக்கு சமூக வலைதளங்களில் வாழ்த்து தெரிவித்து வருகின்றனர்.
கடந்த 1997ம் ஆண்டு வெளியான இருவர் படம் மூலம் நடிகையானார் ஐஸ்வர்யா ராய். அதைத் தொடர்ந்து இந்தி, தெலுங்கு, தமிழ் படங்கள் என்று தனது நடிப்பின் மூலம் கொடிக்கட்டி பறந்து வருகிறார்.
படங்கள் மட்டுமின்றி விளம்பர படங்களிலும் நடிக்க ஆரம்பித்தார். சுமார் 2003ம் ஆண்டு முதல் லோரியால் பாரிஸ் அம்பாசிடராக உள்ளார். இது தவிர பெப்சி, கோல்கேட், லக்மே என்று பல்வேறு விளம்பரத்தில் நடித்துள்ளார்.
இவர் கடந்த 2007 ஆம் ஆண்டில்,பாலிவுட் நடிகர் அபிசேக் பச்சனை திருமணம் செய்து கொண்டார். இந்த தம்பதியினருக்கு ஆராத்யா பச்சன் என்று ஒரு மகள் உள்ளார்.
90ஸ் கிட்ஸ் ஃபேவரைட்:
ஜீன்ஸ்:
ஷங்கர் இயக்கத்தில் பிரசாந்த், ஐஸ்வர்யா ராய் நடிப்பில் 1998ம் ஆண்டு வெளியான படம் ஜீன்ஸ். மதுமிதா, வைஷ்ணவி என்று இரண்டு கதாபாத்திரத்தில் ஐஸ்வர்யா பிரமாதமாக நடித்திருப்பார். மாடர்ன் பெண்ணாகவும், குடும்ப குத்து விளக்காகவும் ஐஸ்வர்யா நடித்திருந்ததை அவ்வளவு எளிதில் மறந்து விட முடியாது. அதிலும் இந்த படத்தில் இடம்பெற்று இருந்த 'கண்ணோடு காண்பதெல்லாம்' பாடல் தான் 90ஸ் கிட்ஸ்களின் ஃபேவரைட்டாக இருந்தது.
'உலகில் ஏழு அல்ல அதிசயங்கள், வாய்பேசும் பூவே நீ எட்டாவது அதிசயமே' என்று வைரமுத்து, ஐஸ்வர்யா ராய்க்கு என்றே கச்சிதமாக பாடல் வரிகளை கொடுத்திருப்பார்.
இந்த ஆண்டு ஐஸ்வர்யா தமிழில் பொன்னியின் செல்வன் படத்தில் நடிக்கவுள்ளார் என்பது குறிப்பிடத்தக்கது. ஐஸ்வர்யா பிறந்தநாளை ஒட்டி #HappyBirthdayAishwarya என்ற ஹேஸ்டாக் ட்விட்டரில் டிரெண்டாகி வருகிறது.
எத்தனையோ பேர் உலக அழகியாக தேர்வாகியபோதிலும் இந்திய ரசிகர்களுக்கு உலக அழகி என்றாலே அது ஐஸ் தான்.
அப்பாவுக்கு கோவில் கட்டி கும்பாபிஷேகம் செய்த சரவணன்: சித்தப்பு, சாச்சுப்புட்டியேப்புஅடுத்த செய்தி
ஐஸ்வர்யா ராய் hbd aishwarya rai aishwarya rai next aishwarya rai birthday special Aishwarya Rai
Web Title : aishwarya rai celebrates her 46th birthday